rejauldu/bengali-wikipedia huggingface dataset:
বহুমূখী আনসার ফ্রন্ট (ইন্দোনেশিয়ার ভাষায়: Barisan Ansor Serbaguna এর সংক্ষিপ্ত রূপ ব্যান্সার নামে বেশি পরিচিত) হচ্ছে ইন্দোনেশিয়া ভিত্তিক একটি ইসলামি সেনা সংগঠন। এটি বিশ্বের বৃহত্তম ইসলামী গণসংগঠন নাহদাতুল উলামা (এনইউ) এর সাথে সম্পৃক্ত যুব সংগঠন আনসার যুব আন্দোলন (জিপি আনসরের) এর একটি সামরিক শাখা। ব্যান্সার জিপি আনসরের একটি আধা-স্বায়ত্তশাসিত সংস্থা হিসেবে কাজ করে এবং প্রধানত নিরাপত্তা ও মানবিক কার্যক্রমের জন্য কাজ করে। ব্যান্সার ইন্দোনেশিয়ার সশস্ত্রবাহিনীর সাথে সম্মিলিতভাবে কাজ করে এর সৈন্য দ্বিগুণ করে এবং যার কারণে ইন্দোনেশিয়ায় ব্যান্সার (এবং এর মূল সংস্থা জিপি আনসর) একটি রাজনৈতিক ওজনভার(heavyweight) যা জাতীয় স্থিতিশীলতার ভারসাম্য রক্ষা করে।Segini Jumlah Pasukan Banser di Indonesia Saat Ini, Lebih Banyak dari TNI. Tribun Makassar. Retrieved November 15, 2017 ইতিহাসে ব্যান্সার একটি প্রধান ভূমিকা পালন করেছিল। বিশেষ করে ধর্ম সম্পর্কিত বিষয়গুলিতে। ইন্দোনেশিয়ান কমিউনিস্ট পার্টির কথিত সদস্যদের বিরুদ্ধে ১৯৬৫-১৯৬৬ সালের ইন্দোনেশিয়ার গণহত্যায় সক্রিয় অংশগ্রহণ থেকে শুরু করে হিজবুত তাহরীরের বিরুদ্ধে স্থবিরতা বিকাশ পর্যন্ত।Tragedi Berdarah Santri dan Banser dalam Menumpas PKI di Jawa Timur . Muslimoderat. Retrieved November 16, 2017 ইন্দোনেশিয়ার রাজনৈতিক অভিমুখের দিক থেকে জিপি আনসরের সাথে ব্যান্সার ঐতিহ্যবাদী ইসলাম, জনতাবাদ এবং জাতীয়তাবাদ দ্বারা চিহ্নিত।  ইতিহাস ২৪ এপ্রিল, ১৯৩৪-এ জিপি আনসরের পূর্বসূরী আনসার নাহদলাতুল ওলামা (এএনও) আনুষ্ঠানিকভাবে নাহদলাতুল উলামা এর যুব শাখা হিসাবে প্রতিষ্ঠিত হয় এবং পরবর্তীকালে এএনও মালং অধ্যায়ের স্বেচ্ছাসেবী সংগঠন আনসার নাহদলাতুল উলামা ফ্রন্ট (বানে) হিসেবে গঠিত হয়। ১৯৩৭ সালে ২য় এএনও কংগ্রেসের সময় কমান্ডার শামসুল ইসলামের নেতৃত্বে (যিনি এএনও মালং অধ্যায়ের চেয়ারম্যানও ছিলেন) বানে আনুষ্ঠানিকভাবে শুরু হয়। বানে মালং তখন টিএনআই কমান্ডার হামিদ রুসিদির উপদেষ্টার অধীনে ছিলেন এবং এই দুজনকে ব্যান্সার প্রতিষ্ঠাতা ব্যক্তি হিসেবে বিবেচনা করা হয়।GP Ansor, Awalnya Lahir Karena Perbedaan Republika Online. Retrieved November 14, 2017  সংগঠন জিপি আনসরের চেয়ারম্যানের সমন্বয় চ্যানেলের মাধ্যমে ব্যান্সারের তত্ত্বাবধান করা হয় যার সকল স্তরে সামরিক অভিযান বাস্তবায়নের কর্তৃত্ব রয়েছে। ব্যান্সার কমান্ডারদের জিপি আনসরের চেয়ারম্যানের সাথে যোগাযোগের মাধ্যম রয়েছে যদিও পরামর্শের মধ্যে সীমাবদ্ধ। এই সাংগঠনিক গঠন ব্যান্সারের একটি আধা-স্বায়ত্তশাসিত মর্যাদা তৈরি করছে যা জিপি আনসরের চেয়ারম্যান প্রদত্ত এবং আন্তঃসাংগঠনিক বিষয়গুলিতে উচ্চ স্বায়ত্তশাসন এবং ব্যান্সারের বাহ্যিক স্বার্থে জিপি আনসরের উপর বেশি নির্ভর।  তথ্যসূত্র  বিষয়শ্রেণী:ইন্দোনেশিয়া বিষয়শ্রেণী:রাজনীতি বিষয়শ্রেণী:ইসলামি সংগঠন বিষয়শ্রেণী:১৯৩৭ বিষয়শ্রেণী:নাহদাতুল উলামা বিষয়শ্রেণী:ইসলামি যুব সংগঠন
১৯৮৮ সালের ২৩ সেপ্টেম্বর মালদ্বীপে রাষ্ট্রপতি নির্বাচন অনুষ্ঠিত হয়।Dieter Nohlen, Florian Grotz & Christof Hartmann (2001) Elections in Asia: A data handbook, Volume I, p591  সংসদ কর্তৃক মনোনীত একমাত্র প্রার্থী ছিলেন মামুন আব্দুল গাইয়ুম। তার প্রার্থিতা ৯৬.৪% ভোটার দ্বারা অনুমোদিত হয়েছিল।Far East and Australasia 2003 Eur, p820   ফলাফল    তথ্যসূত্র   বিষয়শ্রেণী:একক-প্রার্থীর নির্বাচন বিষয়শ্রেণী:মালদ্বীপের রাষ্ট্রপতি নির্বাচন বিষয়শ্রেণী:১৯৮৮-এ এশিয়ায় নির্বাচন বিষয়শ্রেণী:১৯৮৮-এ মালদ্বীপ
কৃষ্ণ প্রসাদ মাথুর হলেন একজন ভারতীয় চিকিৎসক, যিনি ভারতের প্রাক্তন প্রধানমন্ত্রী ইন্দিরা গান্ধীর ব্যক্তিগত চিকিৎসক ছিলেন।  ৩১ অক্টোবর ১৯৮৪-এ বেয়ন্ত সিং এবং সৎবন্ত সিংহ দ্বারা তাকে হত্যা করার আগে তিনি তার সাথে দেখা করা শেষ কয়েকজনের একজন ছিলেন।   ভারত সরকার তাকে ১৯৮৪ সালে চতুর্থ সর্বোচ্চ ভারতীয় বেসামরিক সম্মান পদ্মশ্রীতে ভূষিত করে।    তথ্যসূত্র   বিষয়শ্রেণী:ইন্দিরা গান্ধীর গুপ্তহত্যা বিষয়শ্রেণী:২০শ শতাব্দীর ভারতীয় চিকিৎসক বিষয়শ্রেণী:চিকিৎসায় পদ্মশ্রী প্রাপক
জেসমিন পাথেজা ভারতের একজন মানবাধিকার কর্মী, তিনি পশ্চিমবঙ্গের কলকাতায় জন্মগ্রহণ করেন। তিনি সৃষ্টি স্কুল অফ আর্ট ডিজাইন অ্যাণ্ড টেকনোলজি থেকে চারুকলায় স্নাতক ডিগ্রি অর্জন করেছেন। তিনি একজন প্রাক্তন অশোক ফেলো এবং লিঙ্গ সংবেদনশীলতার জন্য কাজ করেন। তিনি যৌনতা এবং হয়রানির বিভিন্ন দিকের প্রতি দৃষ্টি আকর্ষণ করে আসছেন, যার মধ্যে একটি হল ইভটিজিং, এটি যৌন হয়রানির একটি রূপ যা ভারতে খুবই সাধারণ। একই উদ্দেশ্যে তিনি ব্ল্যাঙ্ক নয়েজ প্রতিষ্ঠা করেছিলেন।   ব্ল্যাঙ্ক নয়েজ  ২০০৩ সালে বেঙ্গালুরুর সৃষ্টিতে থাকার সময় একটি ছাত্র প্রকল্প হিসেবে জেসমিন "ব্ল্যাঙ্ক নয়েজ" শুরু করেন। এরপর থেকে এটি ভারতের অন্যান্য শহরে এবং বিশ্বব্যাপী ছড়িয়ে পড়েছে। ব্ল্যাঙ্ক নয়েজের উদ্দেশ্য ছিল রাস্তায় হয়রানি এবং ইভটিজিং সম্পর্কে লিঙ্গ সংবেদনশীলতা তৈরি করা। এই প্রকল্পটি কেবলমাত্র লিঙ্গ-ভিত্তিক সহিংসতা মোকাবিলায় কাজ করে। এরা ইভটিজিংয়ের দোষ ভুক্তভোগীকে না দিয়ে অপরাধীকে দেওয়ার চেষ্টা করে। যৌন হয়রানির জন্য নারীরা যদি আইনি প্রতিকার চান, তাহলে এটি আইনি পরামর্শও প্রদান করে। এটি ভুক্তভোগীদের সাথে সরাসরি কাজ করে এবং বিদ্যমান আইনগুলিকে উন্নত করার পাশাপাশি রাস্তার হয়রানির বিরুদ্ধে আরও কঠোর আইনের পরামর্শ দেওয়ার চেষ্টা করছে। এই প্রকল্পটি পথ নাটিকা এবং সংঘর্ষমূলক প্রতিবাদের মতো উদ্ভাবনী উপায়ে সমস্যাটির সমাধান করে। প্রথমে, জেসমিন বিভিন্ন কলেজে প্রচার দিয়ে শুরু করেছিলেন কিন্তু পরে তিনি এই সিদ্ধান্তে আসেন যে রাস্তার আন্দোলন আরও কার্যকর হবে।  জেসমিন এই বিষয়টি নিয়ে সচেতনতা ছড়িয়ে দেওয়ার জন্য নতুন এবং মূলধারার মাধ্যমও ব্যবহার করেন। তিনি একটি ব্লগ তৈরি করেছেন যেখানে আলোচনা, প্রশ্নাবলী, প্রশংসাপত্র এবং ছবির মাধ্যমে বিভিন্ন গোষ্ঠীর মানুষকে একত্রিত করা হয়। লোকেরা প্রায়শই ব্ল্যাঙ্ক নয়েজের পথ নাটিকা এবং প্রচারণায় অংশগ্রহণের জন্য স্বেচ্ছাসেবক হিসেবে কাজ করে। জেসমিন সচেতনভাবে নতুন সম্প্রদায়ের সন্ধান করেছেন যাদের সাথে সহযোগিতা করা যায়, এর মধ্যে রয়েছে যুব গোষ্ঠী, বস্তির স্বেচ্ছাসেবক, মহিলা বাস কণ্ডাক্টর, পুলিশ এবং পুরুষ।   ব্যক্তিগত জীবন  জেসমিন পাথেজা কলকাতায় জন্মগ্রহণ করেছেন। তাঁর পরিবার ১৯৬০-এর দশকে বার্মা থেকে ভারতে চলে আসে। তাঁর দিদিমা তাঁর জীবনে এক শক্তিশালী প্রভাব ফেলেছেন। স্নাতকোত্তর ছাত্রী হিসেবে কলেজে পড়ার সময় থেকেই, যখন তিনি বুঝতে পারেন যে রাস্তার হয়রানি একটি প্রথাগত সমস্যা, তখন থেকেই তিনি সক্রিয়তা শুরু করেন।  ২০১১ সালের ২১শে আগস্ট তিনি এশিয়ান ইলেকট্রনিকা-র লণ্ডন-ভিত্তিক গুরু তালভিন সিংকে বিয়ে করেন, তাঁদের বিয়ে হয়েছিল কলকাতার রাসবিহারী অ্যাভিনিউতে অবস্থিত জগৎ সুধার নামক গুরুদ্বারে। জেসমিন একজন টেড এবং একজন অশোক ফেলো ছিলেন।   তথ্যসূত্র    বহিঃসংযোগ        বিষয়শ্রেণী:১৯৭৯-এ জন্ম বিষয়শ্রেণী:ভারতীয় নারী সক্রিয়কর্মী বিষয়শ্রেণী:কলকাতার শিল্পী বিষয়শ্রেণী:জীবিত ব্যক্তি
ইরানের সর্বোচ্চ নেতা ( ),Article 89-91, Iranian Constitution, যাকে ইসলামী বিপ্লবের সর্বোচ্চ নেতা(, ) হিসাবেও উল্লেখ করা হয়, কিন্তু আনুষ্ঠানিকভাবে সর্বোচ্চ নেতৃত্ব কর্তৃপক্ষ (, ) বলা হয়, তিনি হলেন ইসলামী প্রজাতন্ত্র ইরানের রাষ্ট্রপ্রধান এবং সর্বোচ্চ রাজনৈতিক ও ধর্মীয় কর্তৃপক্ষ। সশস্ত্র বাহিনী, বিচার বিভাগ, রাষ্ট্রীয় টেলিভিশন, এবং অন্যান্য প্রধান সরকারী সংস্থা যেমন অভিভাবক পরিষদ এবং এক্সপিডিয়েন্সি ডিসার্সনমেন্ট কাউন্সিল সর্বোচ্চ নেতার অধীনস্থ। বর্তমান আজীবন কার্যালয়-ধারণকারী হলেন আলী খামেনেয়ী, যিনি ডিক্রি জারি করেন এবং ইরানের অর্থনীতি, পরিবেশ, পররাষ্ট্র নীতি, শিক্ষা, জাতীয় পরিকল্পনা এবং শাসনের অন্যান্য দিকগুলির বিষয়ে চূড়ান্ত সিদ্ধান্ত নেন। খামেনি নির্বাচনে স্বচ্ছতার পরিমাণের বিষয়েও চূড়ান্ত সিদ্ধান্ত নেন এবং রাষ্ট্রপতির মন্ত্রিসভা নিয়োগকারীদের বরখাস্ত ও পুনর্বহাল করেন।   সর্বোচ্চ নেতার তালিকা   ক্রম সর্বোচ্চ শাসন প্রতিকৃতি নাম জীবনকাল জন্মস্থান মন্তব্য ১ ৩ ডিসেম্বর ১৯৭৯– ৩ জুন ১৯৮৯ 100px  রুহুল্লাহ খোমেনি80x80px  –    ২ ৪ জুন ১৯৮৯– বর্তমান 100px  আলী খামেনেয়ী80x80px      তথ্যসূত্র     বিষয়শ্রেণী:কর্তৃত্বমূলক পদ বিষয়শ্রেণী:ইরানের রাজনীতি বিষয়শ্রেণী:ধর্ম ও রাজনীতি বিষয়শ্রেণী:ইরানের রাজনৈতিক পরিভাষা বিষয়শ্রেণী:রুহুল্লাহ খোমেইনী বিষয়শ্রেণী:আলী খামেনেয়ী
নসিবপুর রেলওয়ে স্টেশন হল ভারতের পূর্ব রেলওয়ে অঞ্চলের হাওড়া রেলওয়ে বিভাগের শেওড়াফুলি-তারকেশ্বর লাইনের একটি রেলওয়ে স্টেশন। এই স্টেশনটি কলকাতা শহরতলি রেল ব্যবস্থার অন্তর্গত। এটি ভারতের পশ্চিমবঙ্গ রাজ্যের হুগলী জেলার ২ নং জাতীয় সড়কের পাশে নসিবপুরের পুরুষোত্তমপুরে অবস্থিত।   ইতিহাস  ১৮৮৫ সালের ১ জানুয়ারি তারকেশ্বর রেলওয়ে কোম্পানি শেওড়াফুলি–বিষ্ণুপুর ব্রাঞ্চ লাইনটির সূচনা করে এবং এটি ইস্ট ইন্ডিয়া রেলওয়ে কোম্পানির দ্বারা পরিচালিত হত। ১৯১৫ সালে ইস্ট ইন্ডিয়া রেলওয়ের দ্বারা তারকেশ্বর রেলওয়ে কোম্পানি অধিগৃহীত হয়েছিল। ১৯৫৭-৫৮ সালের মধ্যে  ৩০০০ v DC সিস্টেম দ্বারা রেলওয়েটির বৈদ্যুতীকরণ করা হয়। ১৯৬৭ সালে ২৫ KV AC সিস্টেম দ্বারা নসিবপুর রেলওয়ে স্টেশনটিরও বৈদ্যুতীকরণ করা হয়।   তথ্যসূত্র   বিষয়শ্রেণী:হুগলী জেলার রেলওয়ে স্টেশন বিষয়শ্রেণী:১৮৮৫-এ চালু রেলওয়ে স্টেশন বিষয়শ্রেণী:হাওড়া রেলওয়ে বিভাগ বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন
thumb|250px|জাম্ববতী ও কৃষ্ণের বিবাহ জাম্ববতী () সংস্কৃত ভাষায় রচিত ভাগবত পুরাণে বর্ণিত একটি চরিত্র ৷ ইনি ভাল্লুক রাজা জাম্ববানের কন্যা ও শ্রীকৃষ্ণের প্রধান অষ্টপত্নীর একতম ৷পৌরাণিক অভিধান, সুধীরচন্দ্র সরকার ব্রহ্মবৈবর্ত পুরাণ। শ্রীকৃষ্ণজন্মখণ্ড, ব্রহ্মবৈবর্ত পুরাণ  বিবাহ একবার সূর্যদেব দ্বারকার বিশিষ্ট নাগরিক বৃষ্ণি বংশীয় সত্রাজিতের ভ্রাতা প্রসেনকে স্যমন্তক মণি উপহার প্রদান করেন। তখন সত্রাজিৎ সকল দ্বারকাবাসীগণকে সেই মণি দেখার জন্য আমন্ত্রণ জানান। দ্বারকাধীশ শ্রীকৃষ্ণও সেই মণির কথা শ্রবণ করে কৌতূহলী হয়ে সেই মণি দর্শন করতে সত্রাজিতের গৃহে আগমন করেন। কিন্তু শ্রীকৃষ্ণ যখন সত্রাজিতের কাছে স্যমন্তক মণি দেখতে চাইলেন তখন সত্রাজিৎ তাঁকে সন্দেহ করলেন এবং ভাবলেন যে বাসুদেব তার মণিটির কথা শুনে প্রলুব্ধ হয়েছেন এবং সেটি অপহরণ করার অসদুদ্দেশ্য নিয়েই মণিটি দেখতে চেয়েছেন। তিনি স্যমন্তক মণিটি তাঁকে দেখালেন বটে কিন্তু মনে মনে শ্রীকৃষ্ণের নামে কলঙ্ক রটানোর পরিকল্পনা করলেন। গোপিনীবল্লভ শ্রীকৃষ্ণ তাঁর বাড়ি থেকে প্রস্থান করা মাত্রই তিনি তার ভাই প্রসেনকে স্যমন্তক মণিটি দিয়ে তাকে আত্মগোপন করে থাকতে বললেন। এরপর তিনি সমগ্র দ্বারকায় প্রচার করে দিলেন যে স্যমন্তক মনিটি অপহৃত হয়েছে এবং দ্বারকেশ্বর দেবকীনন্দন মণিটি দেখে চলে যাওয়ার পরেই মণিটি অদৃশ্য হয়েছে। এইকথা শ্রবণমাত্র শ্রীকৃষ্ণ স্বয়ং ঘটনার প্রকৃত সত্যতানুসন্ধানে প্রবৃত্ত হলেন। তিনি এক দুর্গম পার্বত্য অঞ্চলে গুহামধ্যে দেখলেন যে প্রসেন এক সিংহ কর্তৃক নিহত হয়েছেন এবং সম্ভবত সেই সিংহই মণিটি অপহরণ করেছে। এরপর বহু অন্বেষণের পর শ্রীকৃষ্ণ ভল্লুকরাজ জাম্ববানের কাছে স্যমন্তক মণির সন্ধান পেলেন। শ্রীকৃষ্ণ মণিটি তার কাছে প্রার্থনা করলে জাম্ববান তা দিতে অস্বীকৃত হলেন। জাম্ববান বললেন যে যদি যাদবশ্রেষ্ঠ কৃষ্ণ তাকে মল্লযুদ্ধে পরাস্ত করতে পারেন তবেই তিনি মণিটি তাঁকে দিয়ে দেবেন। তখন শ্রীকৃষ্ণ সেই শর্তে সম্মত হলেন এবং বললেন যে যদি জাম্ববান মল্লযুদ্ধে তাঁর কাছে পরাভব স্বীকার করেন তবে স্যমন্তক মণির সাথে সাথে তিনি জাম্ববানের পরমাসুন্দরী কন্যা জাম্ববতীকেও ভার্যারূপে গ্রহণ করবেন। যথানিয়মে মল্লযুদ্ধ আরম্ভ হল। জাম্ববান বীর হলেও মহাবলবান শ্রীকৃষ্ণের সঙ্গে যুদ্ধে অতি সহজেই পরাভূত হলেন। শ্রীকৃষ্ণের শৌর্যে এবং পৌরুষে মুগ্ধ হয়ে জাম্ববান সুপ্রসন্ন চিত্তে তার কন্যা জাম্ববতীকে বাসুদেবের হস্তে সমর্পণ করলেন। এরপর স্যমন্তক মণি এবং জাম্ববতীকে নিয়ে যদুকুলপতি দ্বারকায় প্রত্যাগমন করলেন।"স্যমন্তক"- শরদিন্দু বন্দ্যোপাধ্যায়  সন্তান  অন্যান্য রমণীগণের ন্যায় শ্রীকৃষ্ণ জাম্ববতীরও একাধিকবার গর্ভাধান করেন ও দশটি পুত্রসন্তান লাভ করেন৷ এঁরা হলেন শাম্ব, সুমিত্র, পুরুজিৎ, সত্যজিৎ, সহস্রজিৎ, বিজয়, চিত্রকেতু, বসুমান, দ্রাবিড় এবং ক্রতু। এদের মধ্যে জ্যেষ্ঠ্য সন্তান শাম্বের নাম বিশেষ ঊল্লেখযোগ্য ৷ শাম্বকে নিয়ে রচিত কালকূটের বিখ্যাত ঊপন্যাস "শাম্ব" বাংলা সাহিত্যে একটি বিশেষ স্থান অধিকার করেছে৷  পরলোক গমন  কৃষ্ণের তিরোধান ও যদুবংশের ধ্বংসের পর জাম্ববতী,রুক্মিণী এবং আরও কয়েকজন পত্নী শ্রীকৃষ্ণের বিরহে অন্তর্ধান করেছিলেন।  http://www.sacred-texts.com/hin/m16/m16007.htm   তথ্যসূত্র    আরও দেখুন   বিষয়শ্রেণী:হিন্দু পুরাণ বিষয়শ্রেণী:কৃষ্ণের সহধর্মিণী বিষয়শ্রেণী:ভাগবত পুরাণের চরিত্র
.বিএন ব্রুনাই দারুস্সালামের কাউন্ট্রি কোড টপ লেভেল ডোমেইন, ইন্টারনেট প্রদত্ত রাষ্ট্রীয় সংকেত ও ডোমেইন সাফিক্স। এটি টেলিকম ব্রুনাই বারহাদ অথবা শুধু টেলিব্রু নিয়ন্ত্রণ করে থাকে। এটি পূর্বে জাবাতান টেলিকম, ব্রুনাই নামে পরিচিত ছিল।   দ্বিতীয় স্তরের ডোমেইন   .com.bn  .edu.bn  .gov.bn  .net.bn  .org.bn   বহিঃসংযোগ   IANA .bn whois information   বিষয়শ্রেণী:কান্ট্রি কোড টপ-লেভেল ডোমেইন  sv:Toppdomän#B
লুনা ৯ অভ্যন্তরীণ নাম Ye-6 No.13, ছিল সোভিয়েত ইউনিয়নের লুনা প্রোগ্রামের একটি জনহীন মহাকাশ অভিযান। ১৯৬৬ সালের ৩ ফেব্রুয়ারি লুনা ৯ মহাকাশযান চাঁদে প্রথম নরম অবতরনকারী মহাকাশযান হয়ে ওঠে, অথবা পৃথিবী ছাড়া অন্য কোন গ্রহের শরীরে অবতরণ করে, এবং অন্য গ্রহের পৃষ্ঠ থেকে পৃথিবীতে ফোটোগ্রাফিক তথ্য প্রেরণ করে।  মহাকাশযান অবতরণকারীর ভর ছিল । এটা প্রতি ঘণ্টায় ২২ কিলোমিটার গতির প্রভাব থেকে বাঁচার জন্য অবতরণ ব্যাগ ব্যবহার করে। Astronautix এতে  রেডিও সরঞ্জাম, একটি প্রোগ্রাম টাইমিং ডিভাইস, তাপ নিয়ন্ত্রণ ব্যবস্থা, বৈজ্ঞানিক যন্ত্রপাতি, শক্তির উৎস , এবং একটি টেলিভিশন ব্যবস্থা অভেদ্যভাবে সিল করা ছিল।  তথ্যসূত্র  বহিঃসংযোগ  Zarya - Luna 9 chronology   Jodrell Bank first image  বিষয়শ্রেণী:চাঁদে অভিযান বিষয়শ্রেণী:চাঁদে অবতরণ বিষয়শ্রেণী:লুনা কর্মসূচি
{| class="infobox bordered vcard" style="width: 25em; font-size:90%" cellpadding="2" |- | colspan="2" style="text-align: center; font-size: large;" |   |- | colspan="2" style="text-align: center; background: white;" | 200px|Shown within Greater London |- ! colspan="2" style="background: #efefef;" | Geography |- | width="45%" | Status |  |- | style="font-weight: normal;" | Area— Total | Ranked  |- | ONS code |  |- | style="font-weight: bold;" | Admin HQ |  |- ! colspan="2" style="background: #efefef;" | Demographics |- | style="font-weight: normal;" | Population— Total ()— Density | Ranked {{EnglishDistrictRank|ONS={{{ons_code}}}}} (of 354){{EnglishDistrictPopulation|ONS={{{ons_code}}}}}{{EnglishDistrictDensity|ONS={{{ons_code}}}}} |- | EthnicityWhite BritishWhite IrishOther WhiteWhite & Black CaribbeanWhite & Black AfricanWhite & AsianOther MixedIndianPakistaniBangladeshiOther AsianBlack CaribbeanBlack AfricanOther BlackChineseOther |(2005 estimates)Data Management and Analysis Group, Greater London Authority, Demography Update October 2007, (2007)%%%%%%%%%%%%%%%% |- ! colspan="2" style="background: #efefef;" | Politics |- | colspan="2" style="text-align: center; background: white;" |  |- | colspan="2" style="text-align: center; background: white;" | center| |- | Leadership |  |- | Mayor |  |- | Executive | {{EnglishDistrictControl|ONS={{{ons_code}}}}} |- | MPs |  |- | London Assembly— Member |  |- ! colspan="2" style="background: #efefef;" | Coat of Arms |- | colspan="2" style="text-align: center; background: white;" | 200px|center| |- | Official website |  |}Category:Local government in London
মারিয়ানা গার্সিয়া (জন্ম ১৯৯৯) হলেন গুয়াতেমালার একজন মডেল, যিনি মিস গুয়াতেমালা ২০১৮ খেতাবধারী। তিনি ২০১৮ সালে মিস ইউনিভার্স প্রতিযোগিতায় গুয়াতেমালার প্রতিনিধিত্ব করেছিলেন।  ব্যক্তিগত জীবন মারিয়ানা গার্সিয়া জন্মেছেন গুয়াতেমালা সিটিতে। তিনি একজন রেডিও উপস্থাপক ও মডেল।  সুন্দরী প্রতিযোগিতায় অংশগ্রহণ  মিস গুয়াতেমালা ২০১৮ মারিয়ানা গার্সিয়া মিস গুয়াতেমালা ২০১৮ প্রতিযোগিতায় অংশ নিয়েছিলেন। ২০১৮ সালের আগস্ট মাসের ৩১ তারিখে মিগুয়েন অ্যাঞ্জেল আস্তুরিয়াস ন্যাশনাল থিয়েটারে মিস গুয়াতেমালা খেতাব লাভ করেন তিনি।  মিস ইউনিভার্স ২০১৮ মারিয়ানা গার্সিয়া মধ্য আমেরিকার দেশ গুয়াতেমালার প্রতিনিধি হিসেবে থাইল্যান্ডের রাজধানী ব্যাংককে মিস ইউনিভার্স ২০১৮ প্রতিযোগিতায় অংশ নিয়েছিলেন। তিনি সেখানে খেতাব জিততে পারেন নি। মিস ইউনিভার্স ২০১৮ খেতাব জিতেছিলেন ফিলিপাইনের ক্যাটরিওনা গ্রে।  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম
এলেন মিরিয়াম হপকিন্স (১৮ অক্টোবর ১৯০২ - ৯ অক্টোবর ১৯৭২) ছিলেন একজন মার্কিন অভিনেত্রী।"অবিচুয়ারি", ভ্যারাইটি, ১১ অক্টোবর ১৯৭২, পৃষ্ঠা ৭১। তিনি ১৯৩০ সালে প্যারামাউন্ট পিকচার্সের সাথে প্রথম চুক্তিবদ্ধ হন এবং আর্নস্ট লুবিচ ও জোয়েল ম্যাক্রিয়াসহ অন্যান্য পরিচালকদের সাথে কাজ করেন। অভিনেত্রী বেটি ডেভিসের সাথে তার দীর্ঘকাল ব্যাপী দ্বন্দ্ব বিপুল আলোচিত ছিল। বেকি শার্প চলচ্চিত্রে অভিনয়ের জন্য শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন। হপকিন্স পরবর্তীকালে টেলিভিশন নাটকের অগ্রদূত হিসেবে আবির্ভূত হন।  প্রারম্ভিক জীবন হপকিন্স ১৯০২ সালের ১৮ই অক্টোবর জর্জিয়া অঙ্গরাজ্যের স্যাভানা শহরে জন্মগ্রহণ করেন। তার পিতা হোমার হপকিন্স ও মাতা এলেন কাটলার।Virginia, Marriage Records 1936-2014 তিনি অ্যালাবামা অঙ্গরাজ্যের সীমান্তবর্তী বেইনব্রিজে বেড়ে ওঠেন। তার এক বড় বোন ছিল, তার নাম রুবি (১৯০০-১৯৯০)।1910 United States Federal Census তার প্র-মাতামহ ছিলেন বেইনব্রিজের চতুর্থ নগরপাল, যিনি এই শহরে সেন্ট জন্‌স এপিস্কোপাল গির্জা প্রতিষ্ঠায় সহায়তা করেছিলেন।  ১৯০৯ সালে তিনি কিছুদিন তার পরিবারের সাথে মেক্সিকোতে বসবাস করেন। তার পিতামাতার বিচ্ছেদের পর হপকিন্স তার মায়ের সাথে নিউ ইয়র্কের সাইরাকাস শহরে চলে যান। সেখানে তার চাচা টমাস ক্রেমার হপকিন্স সাইরাকাস বিশ্ববিদ্যালয়ের ভূতত্ত্ব বিভাগের প্রধান ছিলেন।  কর্মজীবন ১৯৩০ সালে হপকিন্স প্যারামাউন্ট পিকচার্সের সাথে চুক্তিবদ্ধ হন এবং ফাস্ট অ্যান্ড লুজ দিয়ে চলচ্চিত্রে আত্মপ্রকাশ করেন। তিনি চলচ্চিত্রে প্রথম সফলতা লাভ করেন ১৯৩১ সালের ভীতিপ্রদ নাট্যধর্মী ডক্টর জেকিল অ্যান্ড মিস্টার হাইড চলচ্চিত্র দিয়ে। এতে তিনি আইভি পিয়ারসন নামে একজন যৌনকর্মীর চরিত্রে অভিনয় করেন। এই কাজের জন্য তিনি বিপুল প্রশংসা লাভ করেন, তন্মধ্যে দ্য নিউ ইয়র্ক টাইমস-এর মর্ডাউন্ট হল তার আইভি চরিত্রে কাজকে "চমৎকার" বলে উল্লেখ করেন।The New York Times Book of Movies: The Essential 1,000 Films to See, Universe Publishing, 2019, 'Dr. Jekyl and Mr. Hyde,' p. 310, first published January 2, 1932  তার সাফল্যে ধারাবাহিকতা চলতে থাকে এবং তিনি এই দশকে প্রণয়ধর্মী হাস্যরসামতক দ্য রিচেস্ট গার্ল ইন দ্য ওয়ার্ল্ড (১৯৩৪), বারবারি কোস্ট (১৯৩৫), দিজ থ্রি (১৯৩৬) ও দ্য ওল্ড মেইড (১৯৩৯) চলচ্চিত্রে কাজ করেন। তিনি ঐতিহাসিক নাট্যধর্মী বেকি শার্প (১৯৩৫) চলচ্চিত্রে নাম ভূমিকায় অভিনয় করে শ্রেষ্ঠ অভিনেত্রী বিভাগে একাডেমি পুরস্কারের মনোনয়ন লাভ করেন।  তথ্যসূত্র  বহিঃসংযোগ         বিষয়শ্রেণী:১৯০২-এ জন্ম বিষয়শ্রেণী:১৯৭২-এ মৃত্যু বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:জর্জিয়ার (মার্কিন যুক্তরাষ্ট্রের অঙ্গরাজ্য) অভিনেত্রী বিষয়শ্রেণী:প্যারামাউন্ট পিকচার্সের চুক্তিবদ্ধ শিল্পী বিষয়শ্রেণী:মার্কিন এপিস্কোপালিয়ান বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:মার্কিন মঞ্চ অভিনেত্রী বিষয়শ্রেণী:সাভ্যানা, জর্জিয়ার অভিনয়শিল্পী বিষয়শ্রেণী:ক্যালিফোর্নিয়ার ডেমোক্র্যাট বিষয়শ্রেণী:নিউ ইয়র্কের (অঙ্গরাজ্য) ডেমোক্র্যাট বিষয়শ্রেণী:নিউ ইয়র্কে রোগ সংক্রান্ত মৃত্যু বিষয়শ্রেণী:মেক্সিকোতে মার্কিন প্রবাসী বিষয়শ্রেণী:মেট্রো-গোল্ডউইন-মেয়ারের চুক্তিবদ্ধ শিল্পী বিষয়শ্রেণী:সিরাকিউজ বিশ্ববিদ্যালয়ের প্রাক্তন শিক্ষার্থী
পাভরি নাচ হল ভারতের উত্তর-পশ্চিম মহারাষ্ট্রের পাহাড়ি অঞ্চল এবং গুজরাটের পার্শ্ববর্তী অঞ্চলে কোকনা উপজাতির লোকেদের দ্বারা পরিবেশিত একটি নৃত্য।  এই নৃত্য তরফা নাচ নামেও পরিচিত কারণ তারফা বা পাভরি নামক যন্ত্র ব্যবহার করে এই নাচের বাদ্য অনুসংগ করা হয়  হয়।   ইতিহাস ও উৎপত্তি জানা গেছে যে এই উপজাতীয় নৃত্য মহারাষ্ট্রের রাজ্যের পাহাড়ি অঞ্চলে বসবাসকারী "কোকনা" উপজাতি সম্প্রদায়এর দ্বারা উদ্ভূত। এই নৃত্যশৈলীটি তরফা নাচ নামেও পরিচিত। শুকনো লাউ থেকে তৈরি একটি বায়ু যন্ত্র, যাকে তারফা বলা হয়, তার নামানুসারে এর নামকরণ করা হয়েছে।  বেশভুষা ও নৃত্যশৈলী পুরুষ এবং মহিলা উভয়েই এই নাচে অংশগ্রহণ করতে পারে। মহিলা নর্তকীরা শাড়ী পরেন ও পুরুষ নর্তকেরা একটি সাদা শার্ট, একটি কালো ওভারকোট, একটি সাদা ধুতি এবং একটি সাদা মস্তক পরিধেয় ধারণ করেন। এই নৃত্যশৈলীতে বাদ্য সংগত করার জন্য প্রধানত যে বাদ্যযন্ত্র ব্যবহার করা হয় তা হল একপ্রকার বায়ু যন্ত্র যা তারফা নামে পরিচিত। এই যন্ত্রটি শুকনো লাউ থেকে তৈরি করা হয়েছে বলে জানা যায়।  নৃত্যে অংশগ্রহণকারীরা প্রথমে পিরামিড -এর আকারে বিন্যস্ত হয়ে নিজস্থানে দাঁড়ায়। তারপরে তারা একে অপরকে কোমর ধরে ধরে, এবং "তারফা" নামক একটি বায়ু যন্ত্র দ্বারা উৎপন্ন সঙ্গীতের সাথে দ্রুত পদ সঞ্চালনা করে নৃত্য প্রদর্শন করে। পুরুষ এবং মহিলা অভিনয়শিল্পীরা সাধারণত আলাদা দলে ভাগ হয়ে নাচ করে।   তথ্যসূত্র   বিষয়শ্রেণী:মহারাষ্ট্রের সংস্কৃতি বিষয়শ্রেণী:ভারতের নৃত্য বিষয়শ্রেণী:অপর্যালোচিত অনুবাদসহ পাতা
ড. শাহ মোহাম্মদ হাছানুজ্জামান হলেন বাংলাদেশের একজন প্রখ্যাত গবেষক ও উদ্ভিদবিদ। কৃষি গবেষণায় অনন্য সাধারণ অবদানের জন্য ১৯৭৮ সালে তাকে “বিজ্ঞান ও প্রযুক্তিতে স্বাধীনতা পুরস্কার” প্রদান করা হয়।   জন্ম ও পারিবারিক পরিচিতি    শিক্ষাজীবন    কর্মজীবন  তিনি বাংলাদেশ ধান গবেষণা ইনস্টিটিউটরে পরিচালকের দায়িত্বে নিয়োজিত ছিলেন।   রচনা ও প্রকাশনা  “ধানচাষে কৃষকের প্রাথমিক জ্ঞান” শিরোনামে তার একটি বহুল প্রচারিত বই রয়েছে, যেটি বাংলাদেশ ধান গবেষণা ইনস্টিটিউট ও আন্তর্জাতিক ধান গবেষণা ইনস্টিটিউট থেকে প্রকাশিত।   পুরস্কার ও সম্মননা  বিজ্ঞান ও প্রযুক্তিতে অসাধারণ অবদানের জন্য ১৯৭৮ সালে দেশের “সর্বোচ্চ বেসামরিক পুরস্কার” হিসাবে পরিচিত “স্বাধীনতা পুরস্কার” প্রদান করা হয় তাকে।   আরও দেখুন   বিজ্ঞান ও প্রযুক্তিতে স্বাধীনতা পুরস্কার বিজয়ীদের তালিকা।   তথ্যসূত্র    বহিঃসংযোগ   ড. শাহ মোহাম্মদ হাছানুজ্জামান লিখিত পুস্তক।  বিষয়শ্রেণী:বিজ্ঞান ও প্রযুক্তিতে স্বাধীনতা পুরস্কার বিজয়ী বিষয়শ্রেণী:২০১১-এ মৃত্যু বিষয়শ্রেণী:বাংলাদেশী বিজ্ঞানী বিষয়শ্রেণী:১৯২০-এর দশকে জন্ম বিষয়শ্রেণী:স্বাধীনতা পুরস্কার বিজয়ী
পিটিভি নিউজ (পূর্বে পিটিভি ওয়ার্ল্ড) হল পাকিস্তানের ২৪ ঘণ্টাভিত্তিক রাষ্ট্রীয় সংবাদ চ্যানেল। এটা বিশ্বব্যাপী পাকিস্তানি সম্প্রদায় থেকে ইংরেজি এবং উর্দু এ খবর প্রদান করে থাকে। এছাড়াও চ্যানেলটি আরবি, সিন্ধি, পুশতু, কাশ্মীরি, এবং অন্যান্য বিভিন্ন আঞ্চলিক ভাষায় সংবাদ প্রচার করে থাকে। পাকিস্তানের একমাত্র সরকারি সংবাদ চ্যানেল হিসাবে বর্তমান এটি সরকারের দিকে সাধারণত অনুকূল রিপোর্ট করার কারণে অনেকেই এটিকে অন্যায্য সংবাদ প্রতিবেদক চ্যানেল হিসেবে সমালোচনা করে থাকেন।  ২০০৭ সাল পর্যন্ত, পিটিভি নিউজ পিটিভি ওয়ার্ল্ড নামে পরিচিত ছিল।  অনুষ্ঠানমালা ডেটলাইন পাকিস্তান (জুবায়ের সিদ্দিকী, ডাঃ অনিতা রাজা, রিজয়ান রাওনাগ) তানাজুর (ফারুক সোহেল গইন্দি এর সঙ্গে) সেলিম সফি কি সাথ গুড মর্নিং পাকিস্তান বালস এন্ড বিয়ারস - মর্নিং সেশন ডকুমেন্টারী ডিসকাশন প্রগ নিউজ নাইট বিজনেস হালনাগাদ  কারেন্ট এ্যাফেয়ার্স টাইম  কাশ্মীর ম্যাগাজিন  একরোস দ্যা এইসেল  সাচ তো ইয়ে হে কর্পোরেট কফি   প্রতিযোগী আজ টিভি এআরওয়াই নিউজ ডান নিউজ দিন নিউজ দুনিয়া নিউজ এক্সপ্রেস নিউজ জিও নিউজ  ইনদাস নিউজ নিউজ ওয়ান সমা নিউজ ওয়াক্ত নিউজ   বহিঃসংযোগ   অফিসিয়াল ওয়েবসাইট  www.flysat.com/tv-pk.php   পিটিভি স্পোর্টস  বিষয়শ্রেণী:আইনসভা সম্প্রচারকরা বিষয়শ্রেণী:পাকিস্তান টেলিভিশন কর্পোরেশন বিষয়শ্রেণী:পাকিস্তানে ২৪ ঘণ্টা টেলিভিশন সংবাদ চ্যানেল বিষয়শ্রেণী:২০০৭-এ প্রতিষ্ঠিত টেলিভিশন চ্যানেল ও স্টেশন বিষয়শ্রেণী:সংসদীয় সম্প্রচারক বিষয়শ্রেণী:রাষ্ট্রীয় গণমাধ্যম
মীনাক্ষী (১৭০০-১৭৩৬) ছিলেন দক্ষিণ ভারতের তৎকালীন মাদুরাই অঞ্চল শাসনকারী নায়ক সাম্রাজ্যের রাণী। ১৭৩১ থেকে ১৭৩৬ সাল পর্যন্ত তিনি এই রাজ্য শাসন করেছিলেন  Madras District Gazetteers: Salem. Madras (India : State), B. S. Baliga, 1957 তার দত্তক পুত্রের বয়স ছিল কম এবং সে রাজ্যভার গ্রহণে অক্ষম ছিল। তাই রানি মীনাক্ষী তার দত্তক পুত্রের রাজপ্রতিনিধি হিসাবে শাসন করেছিলেন।   তিনি ছিলেন মাদুরাই নায়ক বংশের আরেক জনপ্রিয় ও তেজস্বী রানি মঙ্গম্মলের নাতবউ। মীনাক্ষীর সাথে মাদুরাই নায়ক রাজ্যের রাজা বিজয়া রাঙ্গা চোক্কানাথ নায়ক -এর বিবাহ হয়েছিল। সম্পর্কে বিজয়া রাঙ্গা চোক্কানাথ নায়ক ছিলেন রানি মঙ্গম্মলের নাতি। দুর্ভাগ্যক্রমে ১৭৩১ সালে রাজা  বিজয়া রাঙ্গা চোক্কানাথ  -এর মৃত্যু হয়। সাম্রাজ্যকে কোনও উত্তরাধিকারী না দিয়েই তিনি মারা যান। রাজার অকাল মৃত্যু রাজ্যের ভবিষ্যৎ অনিশ্চিত করে তোলে। রানী মীনাক্ষী এই দুঃসময়ে শক্ত হাতে রাজ্যের ভার ও রাজকার্যের ভার নিজ হস্তে গ্রহণ করেন। তিনি ভাঙ্গারু থিরুমলাইয়ের ছেলেকে দত্তক পুত্র হিসাবে গ্রহণ করেন। রাজ্যকে শত্রুর হাত থেকে রক্ষা করতে ও রাজ্যের ভবিষ্যৎ সুনিশ্চিত করতে রানী মীনাক্ষী তার নাবালক দত্তক পুত্রকে নায়ক রাজবংশের ভাবী উত্তরাধিকারী হিসাবে ঘোষণা করেছিলেন। কিন্তু সেই নাবালক দত্তক পুত্র ছিল রাজ্য শাসনে অক্ষম ও অভিজ্ঞতাহীন। তাই দেশকে সুশাসনে বেধে রাখতে তিনি  নিজেকে তার দত্তক পুত্রের প্রতিনিধি হিসাবে ঘোষণা করেছিলেন এবং তার হয়ে রাজ্য শাসন করতেন।  তিনি ছিলেন মাদুরাই নায়ক রাজবংশ ও সাম্রাজ্যের শেষ শাসক।   তথ্যসূত্র   বিষয়শ্রেণী:১৮শ শতাব্দীর ভারতীয় ব্যক্তি বিষয়শ্রেণী:১৮শ শতাব্দীর ভারতীয় নারী বিষয়শ্রেণী:১৮শ শতাব্দীর নারী শাসক বিষয়শ্রেণী:১৭০০-এ জন্ম বিষয়শ্রেণী:তেলুগু ব্যক্তি বিষয়শ্রেণী:১৭৩৬-এ মৃত্যু
আউলিয়াখানা নদী বাংলাদেশের নীলফামারী জেলার জলঢাকা উপজেলার একটি নদী। এটি জলঢাকার নিম্নাঞ্চল থেকে উৎপত্তি হয়ে কিশোরগঞ্জ উপজেলার ঘাঘট নদীতে পড়েছে। এই নদীর তীরে জলঢাকা উপজেলা সদর অবস্থিত। নদীর দৈর্ঘ্য ২৮ কিমি। গভীরতা ২ মিটার। নদী অববাহিকার আয়তন ৮০ বর্গ কিমি।  আউলিয়াখানার পানিপ্রবাহ মৌসুমী প্রকৃতির। জানুয়ারি থেকে মে মাস পর্যন্ত নদীতে প্রবাহ থাকে না। জুলাই মাসে বর্ষা মৌসুমে সবচেয়ে বেশি প্রবাহ থাকে।তখন প্রবাহের পরিমাণ ৮৩.২০ ঘনমিটার/সেকেন্ড থাকে। নদীতে পানির গভীরতা তখন ২ মিটার হয়। এ নদীতে জোয়ার-ভাটার প্রভাব আছে। সাধারণত বন্যায় নদীর দুকূল প্লাবিত হয় ও পার্শ্ববর্তী জনপদের ক্ষতি সাধন করে। এই নদীর উপর আউলিয়াখানা সেতু ও জলঢাকা সেতু নির্মিত হয়েছে।বাংলাদেশের নদীঃ মোকাররম হোসেন; পৃষ্ঠা ১৩০; কথাপ্রকাশ; দ্বিতীয় সংস্করণঃ আগস্ট ২০১৪   তথ্যসূত্র    আরও দেখুন   বাংলাদেশের নদীর তালিকা  বিষয়শ্রেণী:নীলফামারী জেলার নদী বিষয়শ্রেণী:জলঢাকা উপজেলা